রিচার্ড স্টলম্যান
স্টলম্যান সেপ্টেম্বর ১৯৮৩ সালে সম্পূর্ণ ফ্রি সফটওয়্যারে নির্মিত একটি ইউনিক্স-সদৃশ অপারেটিং সিস্টেম তৈরী করার জন্যে গ্নু প্রকল্প চালু করেন। এটার সাথে সাথে তিনি ফ্রি সফটওয়্যার আন্দোলনেরও সূচনা করেন। তিনি গ্নু প্রকল্পের প্রধান স্থপতি এবং সংগঠক ছিলেন এবং ব্যাপকভাবে ব্যবহৃত গ্নু সফটওয়্যারের অনেকগুলো তিনি ডেভেলপ করেছিলেন, যার মধ্যে গ্নু কম্পাইলার কালেকশন, গ্নু ডিবাগার, এবং গ্নু ইম্যাকস টেক্সট এডিটর রয়েছে। অক্টোবর ১৯৮৫ সালে তিনি ফ্রি সফটওয়্যার ফাউন্ডেশন গঠন করেন।
লিনাক্স-লিব্রে
লিনাক্স-লিব্রে ()একটি অপারেটিং সিস্টেম কার্নেল এবং একটি গ্নু প্যাকেজ।
গ্নু প্রজেক্ট চেষ্টা করে যেকোন মালিকানাধীন বা সোর্সকোড সংযুক্ত নেই এমন সফ্টওয়্যার ব্লব মুক্ত করার সাথে সাথে লিনাক্স-লিব্রেকে তার আপস্ট্রীম ডেভেলপমেন্ট লিনাক্স কার্নেলের সাথে হালনাগাদ রাখতে। সোর্সকোড সংযুক্ত নেই এমন সফ্টওয়্যারকে বাইনারী ব্লব () বলে এবং এসব বাইনারি ব্লব মুলত ব্যবহৃত হয় লিনাক্স কার্নেলের মালিকানাধীন ফার্মওয়্যার ইমেজ এর ক্ষেত্রে। যদিও সাধারণত এসব বাইনারি ব্লব পুনঃবন্টনযোগ্য কিন্তু তা সাধারণ ব্যবহারকারীকে এটার গুণগত মান পরখ, ত্রুটি পরীক্ষণ এবং সংশোধন, উন্নয়ন, পরিবর্তন বা পরিবর্ধন এর স্বাধীনতা প্রদান করে না।